
Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion. Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.

Yn ystod yr aseiniad yma byddaf yn dewis ymyrraeth sy’n cefnogi datblygiad emosiynol disgybl 10 oed ym mlwyddyn 5 a thrafod yn feirniadol, mae dosbarth plentyn A yn gweithio ar waith lefel cam cynnydd 3, mae’r dosbarth wedi grwpio mewn 3 grŵp gallu gwahanol (A,B a C) ac mae plentyn A yn grŵp C, ac felly yn gweithio ar lefel addysg diwedd cam cynnydd 2 a cam cynnydd 3 cynnar. Mae iaith plentyn A yn dda iawn gan ei fod yn hoff iawn o lyfrau a darllen. Mae plentyn A yn swil iawn wrth gymryd rhan yn weithgareddau ar lawr y dosbarth, fel grwpiau, rhannu gwaith o flaen y dosbarth ac mae ymddygiad plentyn A yn newid yn gyflym yn y dosbarth os mae’n gwneud gwaith nad yw’n hoff iawn o, mathemateg a rhifedd neu gelfyddydau mynegiannol. Rhan fwyaf o’r amser mae plentyn A yn hapus i gymryd rhan yn wersi chwaraeon a chwarae pêl droed, os mae plentyn A yn cael diwrnod gwael, yn aml mae ei ymddygiad yn newid trwy gydol y diwrnod. Mae ei ymddygiad yn newid trwy wneud synau, dweud pethau yn uchel allan yn y dosbarth er mwyn cael ymateb wrth ffrindiau ac weithiau hefyd mae’n mynd yn dawel a ddim yn hoffi ateb unrhyw gwestiwn mae’r athrawes neu gynorthwyydd yn gofyn. Pam mae ymddygiad plentyn A yn newid mae’n hefyd yn gallu dweud a gwneud pethau sydd yn gwneud i ddisgyblion eraill teimlo’n drist ac nid yw’n sylweddoli pam. Gwahanodd rhieni plentyn A yn ddiweddar ac felly mae yna siawns bod yr ymddygiad yn cael ei effeithio gyda gwahanol sefyllfaoedd byw, (gweler mwy o wybodaeth am blentyn A yn yr atodiad).

Rwyf wedi dewis ymyrraeth ELSA ar gyfer plentyn A, gan ei fod yn amlwg mae angen cymorth emosiynol ar blentyn A, ac mae ELSA yn dda iawn er mwyn hybu datblygiad emosiynol y plentyn. Bydd ELSA yn helpu gyda rheoleiddio emosiynau a dod i adnabod y gwahanol emosiynau mae’n teimlo a pam. Mae ELSA hefyd yn helpu unigolion i ddeall emosiynau pobl o’i hamgylch a bydd hyn yn effeithiol ar gyfer plentyn A a hefyd yn helpu gwella ymddygiad yn y dosbarth. Mae ELSA yn ddefnyddiol er mwyn llawer o wahanol bethau gwahanol a gellir helpu plentyn A datblygu ei hunan hyder, gweithio fel grŵp a chreu a chadw ffrindiau. Mae ELSA yn gallu helpu gyda llawer o wahanol bethau er enghraifft hunan hyder, galar, perthnasoedd, rheoleiddio emosiynau, pryderon a llawer mwy. (Sites.R,2024).

Ymyrraeth yw strategaeth sydd yn helpu disgyblion datblygu mewn meysydd gwahanol, gellir bod fel unigolyn, grŵp neu ddosbarth cyfan. Fel dywed Campbell a Stanley (1966)

Interventions are normally understood as those activities are strategies that are different from additional to, those employed routinely wth pupils. It should be recgnised, therefore, that an intervention can become part of routine practice.
 (NASUWT, 2018 t.5).
Mae ELSA yn targedu datblygiad emosiynol y plentyn, mae’n helpu plant a phobl ifanc deall ei hemosiynau a pharch teimladau pobl o’i hamgylch. ELSA yw ymyrraeth sydd wedi datblygu gan seicolegwyr addysg, sydd yn helpu athrawon a cynorthwyr dosbarth i adnabod pa fath o gyngor ac adnoddau sydd angen ar y disgyblion er mwyn helpu nhw datblygu yn emosiynol (Network. ELSA, 2017). Mae sesiynau ELSA yn cael ei chynnal unwaith yr wythnos am 6 i 12 wythnos, fel arfer ar yr un diwrnod pob wythnos mae rhai disgyblion yn mynd am fwy o amser na hyn. Nid yw ELSA yn gallu datrys holl anawsterau plentyn, mae angen i’r bobl o amgylch y plentyn gweithio gyda’r plentyn er mwyn hybu datblygiad  (Network. ELSA, 2017). Gyda chymorth ELSA yn yr Ysgol mae’n hybu ei datblygiad emosiynol, ond hefyd yn gallu hybu ei ddatblygiad mewn ffyrdd meysydd arall, wrth i’r plentyn cael cymorth gyda’r datblygiad emosiynol, mae hyn yn gallu helpu unrhyw anawsterau eraill mae plentyn yn cael yn yr Ysgol ar lawr y dosbarth, gan fod rhan fwyaf o’r amser mae unrhyw anhawster emosiynol yn gallu cael effaith arno ei canolbwyntiad yn y dosbarth sydd yn gallu effeithio ar ei datblygiad gwybyddol, deallusol yn yr Ysgol. “Cognitive ability allows people to engage with the world around them; to reason, learn, and remember” (Fuhrmann.D, Harmelen. A.L a Kievit.R.A 2021). Ac felly, wrth i ddisgyblion derbyn ELSA, bydd yn hybu ei canolbwyntiad ac yn y pendraw yn helpu hybu ei dealltwriaeth.

Prif bwynt ELSA yw helpu unigolion delio gydag emosiynau ei hun, ond hefyd emosiynau pobl o’i hamgylch, fel yn ôl theori Goleman, “Emotional intelligence refers to the capacity for recognizing our own feelings and those of others, for motivating ourselves, and for managing emotions well in ourselves and in our relationships” (Goleman.D, 2006 t.255). Noda Goleman (2006) hefyd bod unigolion sydd yn edrych yn wybodus ond a deallusrwydd isel, fel arfer a lefel IQ is, sydd unwaith eto yn cefnogi’r pwynt mae datblygiad emosiynol yn chwarae rhan fawr yn addysg pob disgybl. Mae ELSA yn cael ei chynnal gan gynorthwywyr, cyn penderfynu pwy sydd angen cymorth ELSA, mae’r athro/wes, rhieni a’r plentyn yn cwblhau ffurflen gyda chwestiynau arnyn nhw gyda’r dewis o roi gwir iawn, ychydig yn wir, ddim yn wir a ddim yn wir o gwbl. Ar ôl cwblhau’r ffurflen, mae’r cydlynydd anghenion dysgu ychwanegol (CADY) yn gweithio allan sgôr y disgybl, rhieni a’r athro/wes ddosbarth er mwyn gweld os mae angen ELSA ar y disgybl. Mae cynorthwydd dysgu sydd yn gallu gwrando ar blentyn, ac yn gweithio’n dda gyda’r disgyblion. Mae’n rhaid i bob cynorthwydd cael hyfforddiant gan seicolegwyr addysg. Maent yn cael 6 diwrnod llawn o hyfforddiant ag yn rhoi esiamplau ac adnoddau am beth sydd angen gwneud yn ystod y sesiynau ELSA.

Er mwyn derbyn yr ymyrraeth ELSA, mae’r plentyn yn cael ei thynnu allan o’r dosbarth ac yn mynd i mewn i ystafell gyda’r cynorthwydd ac yn cymryd rhan yn y sesiwn, y peth cyntaf maent yn gwneud pob tro yw ‘gwirio i mewn’ mae hyn yn rhoi amser i’r plentyn a’r cynorthwydd adnabod sut mae’n nhw’n teimlo ac ail ymweld â beth wnaethon nhw dro diwethaf, ac yn rhoi nod o beth sydd yn mynd i ddigwydd y tro yma (Support.ELSA, d.d). Defnyddir llawer o gemau a gweithgareddau gwahanol yn ystod y sesiynau ELSA sydd yn cael y plentyn i feddwl sut maen nhw’n teimlo. Maent hefyd yn gwneud gweithgareddau sydd yn helpu adnabod teimladau eraill, megis cardiau teimladau, coeden blob, pypedau, llyfrau a llawer mwy. Mae yna lawer o ffyrdd gwahanol mae’r cynorthwyr yn gallu creu adnoddau ei hunain, a chael y disgyblion i greu pethau hefyd. Mae ELSA yn gyfnod i’r disgyblion siarad am unrhyw beth maen nhw eisiau, nid yw’r cynorthwydd yn gallu rhannu gydag unrhyw un, ac mae’r plentyn, athrawon a rhieni yn adnabod hyn hefyd, yr unig amser mae angen i’r cynorthwydd rhannu unrhyw wybodaeth am beth mae’r plentyn wedi rhannu yw os mae’n broblem diogelu. Dyma beth sydd yn gwneud i’r disgyblion teimlo’n ddiogel a fydd yn helpu Plentyn A agor lan mwy. 

Mae dilyniant yn hollol bwysig yn dysgu’r disgyblion, a hyd yn oed wrth dderbyn ymyraethau hefyd, mae angen gwneud yn siŵr mae’r sesiynau yn cynnwys dilyniant. Mae dilyniant yn rhoi cyfle i unigolion adeiladu arno’r pethau wnaethon nhw ddysgu’r wers neu sesiwn blaenorol, a hefyd er mwyn gwneud yn siŵr nid yw’r disgyblion yn colli unrhyw gamau pwysig yn y dysgu. Mae dilyniant yn y dysgu yn hybu cynnydd y disgybl, gan fod pob gwers yn cysylltu gyda’i gilydd, ac mae’r disgyblion yn gallu adeiladu ar y wybodaeth flaenorol. Mae’r cwricwlwm i Gymru yn pwysleisio pwysigrwydd cynnydd y disgybl, ac yn bwysig bod pob ysgol yn dilyn yr egwyddorion cynnydd wrth gynllunio gwersi ac ati (Llywodraeth Cymru 2024). Mae angen defnyddio dilyniant wrth roi sesiynau ELSA hefyd sydd hefyd yn hollol bwysig i Plentyn A a chadw arfer i’r sesiynau “Regularity is important as it proves consistency and gives pupils a clear message that they matter” (Network.ELSA, 2017). Gan fod ELSA ar gyfer datblygiad emosiynol y plentyn mae’n hollol bwysig bod y plentyn yn teimlo’n hyderus yn mynd o sesiwn i sesiwn. Bydd cael dilyniant yn dysgu yn ddefnyddiol iawn ar gyfer plentyn A gan ei bod yn gweithio’n dda pan mae’n diddori mewn rhywbeth neu yn gwybod beth sy’n dod nesaf, bydd dilyniant hefyd yn helpu hyder plentyn A wrth fynd i’r gwahanol sesiynau, ac yn gallu meddwl amdano beth sydd yn mynd i ddigwydd yn ystod y sesiwn. Os mae plentyn A yn gwybod beth sydd yn mynd i ddigwydd, efallai bydd yn helpu ei ymddygiad gan na fydd yn becso am beth sydd yn mynd i ddigwydd.

Mae cynnydd yn chwarae rhan hanfodol mewn addysg plentyn, mae cynnydd yng nghanol y cwricwlwm i Gymru “Yn seiliedig ar ofynion y cwricwlwm a nodir mewn deddfwriaeth, mae’n rhaid i’w cwricwlwm: alluogi dysgwyr i wneud cynnydd tuag at gyflawni’r pedwar diben” (Llywodraeth Cymru 2022). Mae’n hollol bwysig bod disgyblion yn dangos cynnydd yn ystod ei hamser yn yr Ysgol. Mae cynnydd yn hollol bwysig yn addysg pob disgybl, mae’r cwricwlwm newydd yn dangos y ffordd gellir mesur cynnydd y disgyblion, trwy ddefnyddio’r 12 egwyddor cynnydd, sydd yn rhoi syniad i’r ysgolion wrth iddyn nhw greu cwricwlwm ar gyfer eu hysgol sut gallwn fesur cynnydd.
Mae’r egwyddorion cynnydd yn amlinellu’r gofynion gorfodol ar gyfer cynnydd i ddysgwyr. Maent yn disgrifio’r hyn y mae’n ei olygu i ddysgwyr wneud cynnydd, a’r galluoedd a’r ymddygiadau y mae’n rhaid i ymarferwyd ceisio eu cefnogi, waeth beth fo’r cam datblygu i’r dysgwyr. 
Llywodraeth Cymru (2022).

Mae cynnydd yn edrych yn wahanol ar gyfer pob disgybl, nid yw cynnydd yn digwydd yn llinol, mae’r dysgwyr yn gallu mynd ymlaen ac yn ôl, mae dangos cynnydd yn daith, nid yw’n mynd i ddigwydd yn syth. Mae’n bosib hefyd bod disgyblion yn gallu adnabod neu gofio’r gwaith un diwrnod ond anghofio erbyn y diwrnod nesaf, ond mae popeth yn rhan o’r broses dangos cynnydd yn yr Ysgol, ac felly nid ydyn yn gallu mesur cynnydd y disgyblion yn hollol iawn, ond rydym yn gallu cael syniad da o’r cynnydd mae wedi gwneud yn ystod y sesiynau (Fuller.B, 2022). “Progression is the development of a learner’s lnowledge and skills; capcaties and dispositions” (IEAN, 2020 t.2). Mae cynnydd yn chwarae rhan fawr yn addysg y disgyblion gan ei fod yn rhoi syniad i’r athrawon lle mae’r plant arni ac yn rhoi syniad iddyn lle gallwn fynd a’r addysg nesaf er mwyn helpu’r disgybl cyrraedd ei llawn botensial (IEAN, 2020).

Mae’n bwysig bod pob disgybl yn dangos cynnydd yn addysg, ond hefyd mewn pob maes datblygu, megis emosiynol. Mae’n bwysig wrth i ‘Plentyn A’ mynychu sesiynau ELSA gyda’r cynorthwydd ei fod yn dangos cynnydd wrth fynd o sesiwn i sesiwn. Wrth i Plentyn A ymweld â’r staff ELSA a gwneud y gweithgareddau hwylus yn ystod y sesiynau mae’n bwysig ein bod yn gallu gweld cynnydd yn Plentyn A. Ar ôl pob sesiwn mae’n bwysig bod y cynorthwydd yn llenwi allan ffurflen ‘Cynllun sesiwn ELSA’ lle mae’n nodi amcan y sesiwn, yr adnoddau, y gweithgareddau a’r gwerthusiad, ac mae’n hollol bwysig ei fod yn cadw’r cynlluniau yma i gyd pob wythnos er mwyn helpu gyda thracio cynnydd y disgybl. Gan fod sesiynau ELSA yn breifat, ac mae’r plentyn yn rhoi ei holl ymddiriedaeth yn y cynorthwydd, mae angen i’r cynorthwydd llenwi un ar ôl pob sesiwn oherwydd mae’n galluogi’r cynorthwyydd a’r CADY gweithio allan beth maent wedi bod yn gwneud ac ar ddiwedd y 6 wythnos yn gallu gweld os mae’r disgybl wedi dangos cynnydd. Ffordd arall o dracio cynnydd plentyn A fydd i gwblhau’r un ffurflen gan y rhieni, athrawes dosbarth a’r plentyn er mwyn gweld os mae’r sesiynau ELSA wedi helpu datblygiad emosiynol yn ystod y chwe wythnos.

Ar ôl sesiynau ELSA 6 wythnos ar gyfer Plentyn A efallai bydd yn gallu defnyddio strategaethau wrth dechrau teimlo fel mae’n mynd i newid ei ymddygiad, ac efallai adnabod y pethau sydd yn gwneud i deimlo’n grac neu yn drist. Bydd yn bwysig i’r athro/wes ddosbarth gweithio gyda’r disgybl er mwyn rhoi unrhyw strategaethau mewn lle sydd yn mynd i helpu ar lawr y dosbarth. Efallai gan fod Plentyn A wedi cael y cyfle i siarad a rhannu ei phroblemau gyda’r cynorthwyydd bydd yn teimlo’n well oherwydd mae pobl yn gwybod ac nid yw’n cadw i’w hunain. Mae ELSA fel arfer ar gyfer 6 wythnos, ond os mae angen mwy o amser yn cael yr ymyrraeth gellir cael am fwy o amser, ac felly ar ôl y 6 wythnos er mwyn cael mwy o gymorth. 
Your child’s progress will be monitored closely during the ELSA programme. If the school or parent feels that the child needs further support the school has access to a range of external support services
(Council.P, 2024).
Mae sesiynau ELSA yn cael ei chynnal gan gynorthwydd sydd wedi cael ei hyfforddi gan seicolegwyr addysg, bydd y sesiynau yn digwydd 1 i 1 gyda’r cynorthwydd a Plentyn A a fydd CADY’r Ysgol yn cadw mewn cysylltiad gyda’r cynorthwydd trwy gydol yr amser mae Plentyn A yn cael ELSA. Mae ELSA yn asesu’r disgyblion trwy arsylwi, gan ddefnyddio ‘ABC charts’ sydd yn asesu ymddygiad y plentyn a thrafod beth wnaeth digwydd, yr ymddygiad, beth yw’r canlyniad a beth gall gwneud yn wahanol y tro nesaf (Network.ELSA, 2017). Maent hefyd yn defnyddio ‘Blob Trees’ lle mae’r disgybl yn gallu gosod ei hunain ar y goeden er mwyn dangos sut maen nhw’n teimlo, mae gan y llyfr 70 gwahanol goed lle gellir defnyddio er mwyn archwilio mewn i deimladau gwahanol (Wilson.P a Long.I, 2018).

Rwy’n credu mai ELSA yn ymyrraeth dda iawn ar gyfer unrhyw ddisgybl sydd yn cael trafferth gyda’i emosiynau, neu angen mwy o gymorth i ddelio gydag unrhyw emosiynau mawr yn y ffordd gywir. Mae ELSA hefyd ar gyfer unrhyw ddisgybl sydd yn cael trafferth gyda hunan hyder a hunan barch, a dyma pam rwyf wedi dewis yr ymyrraeth ELSA ar gyfer Plentyn A gan obeithio bydd yn helpu Plentyn A dod yn gyfarwydd â’i hemosiynau a dechrau teimlo’n fwy hyderus wrth ymateb yn y dosbarth, a siarad gyda’i chyfoedion. Bydd ELSA yn hybu ymddygiad cadarnhaol ar lawr y dosbarth i Plentyn A a fydd hefyd yn rhoi cyfle i Plentyn A siarad gyda’r cynorthwydd amdano sefyllfa gartref, gan mae hyn yn gallu chwarae rhan mawr iawn yn ymddygiad plentyn. Gan fod ELSA yn canolbwyntio ar y plentyn yn unig, bydd sesiynau ELSA yn gweithio’n dda iawn i Plentyn A gan fydd yn cael cymorth a sylw oddi wrth oedolyn, a ni fydd yr oedolyn yn rhannu barn. Mae ELSA yn gallu helpu unigolion a phroblemau bach neu broblemau mawr, ac mae ELSA yn gweithio yn wahanol i bawb, ac yn canolbwyntio ar y pethau mae angen i’r disgybl gweithio arno yn benodol.

Ond mae ELSA yn digwydd unwaith yr wythnos am 6 wythnos, mae disgyblion yn dueddol o golli gwers yn ystod y diwrnod, sydd weithiau yn gallu fod yn wers sydd yn bwysig i’w haddysg, ac weithiau nid oes modd newid yr amser mae disgyblion yn cael y sesiynau gan fod angen disgyblion eraill cael y sesiynau hefyd. Ond gellir dadlau mae dim ond am 6 wythnos mae hyn yn digwydd. Hefyd mae’n bosib fod angen i rai disgyblion derbyn ELSA am fwy na 6 wythnos sydd yn bosib, ond mae angen gwneud yn siŵr hefyd bod pob disgybl sydd angen yr ymyrraeth yn cael y cyfle, ac felly efallai ni fydd yn bosib pob tro. Ac efallai ar ôl y 6 wythnos bydd angen asesu os oes angen unrhyw sesiynau ychwanegol ar Plentyn A. Gwendid arall o’r ymyrraeth ELSA hefyd yw bod angen i’r cynorthwydd cwblhau hyfforddiant, a gall hyn fod yn ddrud, bydd y cynorthwyydd sydd yn gwneud y sesiynau ELSA ddim ar gael ar lawr y dosbarth ac felly bydd angen cynorthwyydd dosbarth arall, sydd yn costi mwy o arian.
Adfyfyrio’n feiriniadol 

Penderfynais ddewis ELSA ar gyfer Plentyn A gan fod yn dangos arwyddion bod yn cael trafferth gyda’i ddatblygiad emosiynol am ei hoedran. Mae ELSA yn ymyrraeth sydd yn canolbwyntio ar sut i ddefnyddio’i hemosiynau a rheoli’r emosiynau yn y ffordd fwyaf addas ar gyfer y disgybl. Mae ELSA hefyd yn helpu disgyblion gyda datblygiadau gwahanol hefyd, wrth i’r disgybl cael mwy o reolaeth dros ei deimladau bydd yn gallu canolbwyntio mwy yn wersi, a dangos mwy o ddiddordeb yn y gwaith ysgol. Rwy’n credu bydd Plentyn A yn elwa o’r sesiynau ELSA a helpu gyda’i ymddygiad yn wersi a hybu Plentyn A i ymuno yn y gwersi a thrafodaethau yn y dosbarth. Wrth i Plentyn A mynychu sesiynau ELSA bydd yn dysgu sut i ddelio gyda’i hemosiynau a beth ellir gwneud pan mae’n teimlo fel hyn. Yn gadarnhaol hefyd mae mynychu sesiynau ELSA yn helpu plentyn A siarad am ei hemosiynau, a beth sydd yn poeni’r disgybl ac felly yn helpu’r disgybl yn y pendraw.

Mae ELSA  yn gallu cael effaith positif ar addysg y disgyblion hefyd “Social and emotional learning approaches have a positive impact, on average, of 4 months’ progress in academic outcomes over the course of an academic year” (EEF,2021). Gan mae’n dangos bod ymyraethau emosiynol yn gweithio’n dda i ddatblygiad y disgyblion, nid oes llawer o dystiolaeth pa mor wir mae’r wybodaeth yma, felly wrth i ysgolion defnyddio ymyraethau emosiynol, mae’n bwysig bod yr ysgol yn monitro sut mae’r ymyrraeth yn gweithio ar lawr y dosbarth (EEF, 2021). Yn gadarnhaol hefyd, nid yw ymyraethau yn costi lawer, mae’r ymyrraeth ei hun yn gallu bod yn rhad, ond wrth ddechrau prynu llyfrau ag unrhyw adnoddau mae’n gallu dod yn ddrud i’r ysgol (EEF, 2021). Er mwyn oresgyn hyn, mae’n ddigon hawdd i greu adnoddau eich hun, a gall hyn yn oed creu’r adnoddau gyda’r disgyblion. Ac felly, nid oes rhaid gwario llawer o arian ar adnoddau, gall pob Ysgol rhoi ymyrraeth emosiynol i ddisgyblion er mwyn cefnogi ei lles a datblygiad hefyd.  Hefyd, wrth i ddisgyblion cael ymyrraeth emosiynol yn yr Ysgol mae’n hybu’r disgybl i fod yn fwy hyderus, datblygu gwydnwch, empathi meddwl yn bositif a hunan effeithiolrwydd (Waterhouse.A, 2019).  

Mae ymyrraeth emosiynol, megis ELSA hefyd yn dangos cynnydd y disgyblion yn ddatblygiad ieithyddol y disgybl. Fel dywed (Mashburn et al., 2008).
Specifically, instructional support appeared to promote children’s language, literacy, and math skills, whereas high quality of emotional support provided by preschool teachers appeared to have positive impacts on children’s social skills 
(Cathy HI, QI et al, 2020-10 t.2279)
Ac felly, mae ymyrraeth emosiynol yn gallu hybu datblygiad yn yr ysgol, a fydd hyn hefyd yn helpu Plentyn A gyda’i gwaith yn yr Ysgol. Bydd hefyd yn helpu Plentyn A gyda’i sgiliau cymdeithasol fel creu ffrindiau a hefyd sut dylir perthynas fod, a phwysigrwydd creu perthnasoedd am y dyfodol. Efallai bydd yr ymyraethau ELSA yn helpu Plentyn A i greu ffrindiau a chael perthynas well gyda’i ffrindiau yn yr Ysgol. Mae ymyraethau cymdeithasol ac emosiynol yn helpu disgyblion rheoli emosiynau, rheoli perthnasoedd ac ymdopi yn yr amser (Estyn d.d).

Ond ar y llaw arall, fel dywed yr (EEF, 2021) nid oes digon o dystiolaeth i ddangos bod ymyraethau cymdeithasol ac emosiynol yn ymyraethau sydd yn gweithio’n hollol effeithiol  ac o ganlyniad i hyn efallai ni fydd yr ysgol yn moen rhoi amser i mewn i rywbeth sydd ddim yn mynd i weithio. Anfantais fawr hefyd yw problemau satffio, nid oes digon o staff yn gweithio yn ysgolion yng Nghymru, ac er mwyn rhoi sesiynau ELSA i ddisgyblion sydd angen cymorth gyda’i datblygiad emosiynol “The report said there was not enough staff for the expansion to Welsh medium education needed” (BBC, 2023). Her posibl arall yw bod sesiynau ELSA fel arfer ond yn digwydd am 6 wythnos “The usual intervention is 6 sessions (half a term)” (Support.ELSA d.d). Nid yw hyn yn ddigon i rai disgyblion, ac felly bydd angen i rai disgyblion cael mwy o sesiynau, ond mae hyn yn bosib. Os fydd angen i Plentyn A mynd i fwy o sesiynau ELSA bydd hyn yn cael effaith ac yn lleihau amser i unrhyw ddisgybl arall sydd angen ELSA, ac wrth i Plentyn A mynd i’r sesiynau ELSA ychwanegol mae hefyd yn torri i mewn i amser gwersi Plentyn A. Mae’r cynorthwyyr sydd yn cymryd y sesiynau ELSA fel arfer yn cynorthwyr dosbarth hefyd, ac felly mae hyn yn gallu fod yn her, gan fydd angen i’r cynorthwyr bod yn y dosbarthiadau a hefyd gwneud y sesiynau gyda’r disgyblion, gall hyn fod yn anodd iawn gyda rheoli amser y cynorthwydd yn y dosbarth.

Gan fod ymyraethau emosiynol yn effeithiol o ran cost, mae’r sesiynau yn gallu mynd yn ddrud trwy’r adnoddau, ond, mae yna fodd creu adnoddau a defnyddio yn ystod y sesiynau. Nid oes rhai prynu nhw, ac felly trwy greu adnoddau, mae’r ymyrraeth dal yn rhad i redeg yn yr Ysgol. Mae ELSA yn effeithiol iawn i’r unigolion sydd yn derbyn ELSA ac yn gweithio’n dda iawn yn ysgolion, ond nid oes yna lawer o ymchwil i ddangos bod yr ymyrraeth wedi cael ei ymchwilio i mewn i ddigon. Mae ELSA yn helpu disgyblion gyda rheoli emosiynau, ac yn dangos canlyniadau positif i ddisgyblion ar ôl mynychu sesiynau ELSA yn yr Ysgol, ond efallai mai oherwydd mae’r disgyblion yn cael y sylw maen nhw eisiau “The possibility that children may improve following an ELSA intervention purely as a result of the attention it provides” (Pickering.L, Lambeth.J a Woodcock.C, 2019 t.5). Yn ystod PAP2, gweler sesiynau ELSA i weithio’n dda iawn ar gyfer y disgyblion, roedd llawer iawn o ddisgyblion yn mynd i sesiynau ELSA am lawer o wahanol resymau. Ond dim ond un aelod o staff oedd wedi cael hyfforddiant ELSA ac felly dim ond yr aelod yma o staff oedd yn gallu gweithio ac arwain y sesiynau ELSA, ac o ganlyniad i hyn os mae’r cynorthwydd yn dost, neu ar gwrs nid yw’r disgyblion yn cael sesiynau ELSA, ac mae colli sesiynau yn gallu cael effaith mawr ar y disgyblion i gyd yn enwedig plentyn A gan ei bod yn hoffi cael trefn a dilyniant yn y sesiynau. Mae’n awgrym i gael mwy nag un aelod o staff wedi hyfforddi fel ELSA er mwyn cael cadarnhau bod y disgyblion yn mynd i’r sesiynau pob wythnos, a hefyd yn cymryd y straen wrth y cynorthwyydd gwneud y sesiynau i gyd.

Diweddglo 

I grynhoi felly penderfynir defnyddio ELSA fel ymyrraeth ar gyfer Plentyn A er mwyn hybu a chefnogi ei datblygiad emosiynol, a gwella’i ymddygiad ar lawr y dosbarth. Bydd Plentyn A yn mynychu sesiynau ELSA unwaith yr wythnos am 6 wythnos er mwyn helpu a dod o hyd i unrhyw broblemau a theimladau mwy dwfn mae Plentyn A yn meddwl am, mae ELSA yn helpu disgyblion siarad a rhannu eu problemau, a helpu nhw siarad am eu teimladau, a dod i ddeall ei theimladau a sut i ddelio gyda nhw. Ar ôl y 6 wythnos, bydd angen i Plentyn A, rhieni a’r athro/wes lenwi ffurflen er mwyn gweld os mae wedi gwneud cynnydd, ac os oes angen mwy o sesiynau ELSA. Mae ELSA yn gweithio’n dda i bob plentyn sydd yn derbyn ELSA ac yn syniad da i bob Ysgol rhoi sesiynau ELSA i’r disgyblion sydd angen, er mwyn hybu ei datblygiad emosiynol. Ond awgrymaf fod Ysgolion yn hyfforddi mwy nag un aelod o staff i allu arwain y sesiynau ELSA, er mwyn gwneud yn siŵr bod y disgyblion yn cael y cyfle i gael sesiwn pob wythnos. Mae’r ymyrraeth yn gweithio ar gyfer disgyblion o bob oedran, ac felly yn ddefnyddiol ar draws yr Ysgol gyfan, bydd y sesiynau gyda’r oedran cyfnod sylfaen yn defnyddio adnoddau gwahanol i’r sesiynau gyda’r oedran iau'r Ysgol. Mae rhieni yn adnabod bod ei phlentyn yn cael sesiynau ELSA, ond mae ELSA yn gyfrinachol, dim ond y plentyn a’r cynorthwydd sydd yn cymryd rhan yn y sesiynau, a mae'r cynorthwydd yn dweud wrth y plentyn nid oes unrhyw un arall yn gwybod beth sy’n digwydd, mae hyn yn gwneud i’r disgybl teimlo’n fwy cyfforddus ac ymddiried yn y cynorthwydd mwy. Ond os oes unrhyw broblemau diogelu mae’r cynorthwydd yn mynd yn syth i’r CADY, a rhannu’r pryder gyda’r swyddog diogelu. Mae hyfforddiant ELSA yn para 6 diwrnod, ac mae’r cynorthwyyr yn cael ei arsylwi yn gwneud y sesiynau yn ystod y flwyddyn er mwyn gwirio bod yn cael ei gwneud yn iawn. Mae ELSA yn gweithio’n dda iawn yn yr Ysgol, ac mae athrawon yn gweld gwahaniaeth yn y disgyblion ar ôl derbyn ELSA, ac felly bydd yn gweithio’n dda ar gyfer Plentyn A.

Atodiad

Proffil disgybl Plentyn A
Mae plentyn A yn 10 oed ym mlwyddyn 5, mae plentyn A yn mwynhau dod i’r ysgol i fod gyda’i ffrindiau. Mae’n hoff iawn o chwarae pêl droed ac yn mwynhau gwersi chwaraeon. Mae gan blentyn A brawd bach yn flwyddyn 1, ac mae rhieni wedi gwahanu’n diweddar.
Mae plentyn A yn hoff iawn o ddarllen amser darllen tawel, yn darllen llyfrau ‘Dyddiadur Dripsyn’. Nid yw plentyn A yn hoffi gwersi Mathemateg a Rhifedd, ac ambell waith yn gallu newid hwyl plentyn A yn gyflym os nad yw’n gallu ateb cwestiynau. Nid yw plentyn A yn hoffi gwersi celfyddydau mynegiannol chwaith. Os nad yw plentyn A eisiau gwneud gwaith, mae’n cydio yn ei lyfr ac yn darllen ei llyfr, ac yn gweld ei hun yn y stori. Serch hyn, mewn gwersi iaith megis ysgrifennu creadigol, mae plentyn A yn gwneud yn dda iawn wrth ysgrifennu, gan ei fod yn gallu defnyddio e dychymyg ac yn mwynhau darllen cymaint. 
Pan nad yw plentyn A yn mwynhau’r gwaith neu dim yn eisiau gwneud, maent yn gallu dechrau newid ymddygiad, megis creu synau gwirion, gweud geiriau allan yn uchel a hefyd dechrau tynnu sylw cyfoedion sy’n eistedd drws nesaf ac mae weithiau hefyd yn gallu dechrau canu caneuon yn uchel. Gan ei bod yn ddigon hyderus i siarad allan yn uchel weithiau i wneud i’w ffrindiau chwerthin, mae’n ymateb fel hyn pan nad yw eisiau gwneud y gwaith, neu efallai teimlo fel mae ei ffrindiau yn meddwl bod e’n ddoniol, ac weithiau nid yw plentyn A yn adnabod pryd i stopio. Mae plentyn A yn dueddol i dorri ar draws y gwersi pan mae yn yr hwyl yna, ac weithiau yn gallu gwneud i ddisgyblion eraill teimlo’n drist. Gan fod plentyn A yn gallu siarad yn uchel allan yn y dosbarth mae plentyn A yn swil iawn wrth ymateb cwestiynau’r athro yn y dosbarth a chyfrannu i sgyrsiau grŵp a dosbarth. Mae plentyn A yn mynd yn dawel iawn a ddim yn siarad â unrhyw un weithiau, mae’n gallu bod yn drist yn ystod ei amser yn yr Ysgol.
Mae plentyn A yn gallu gweithio’n dda iawn pan mae eisiau, os mae’n diddori yn y pwnc , yn eisiau dysgu mwy ac yn gwybod beth sydd yn dod nesaf mae’n gallu mynd ati i gwblhau’r dasg yn annibynnol, nid yw disgybl A yn hoffi siarad o flaen y dosbarth, neu rannu ei gwaith gyda’i chyfoedion o flaen y dosbarth, mae’n gallu bod yn dawel ac yn swil iawn. Mae angen i ddisgybl A datblygu hyder yn ei hun a fydd hefyd yn helpu gyda’i ymddygiad yn y gwersi. Mae’n amlwg bod plentyn A ddim yn mwynhau rhai gwersi yn y dosbarth gan ei fod yn tynnu lluniau gwirion yn ei llyfrau yng nghanol ei gwaith, ac nid yw’n becso bod yr athro yn mynd i weld y lluniau yma.


